**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na uskutočnenie stavebných prác.**

##### SÚŤAŽNÉ PODKLADY

Predmet zákazky:

**Most cez Hron na ceste III/2379 ev.č. 2379-4 Nemecká**

Banská Bystrica, september 2019

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. PODROBNÝ OPIS PREDMETU ZÁKAZKY.

2.DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

H. ČESTNÉ VYHLÁSENIE K PREUKÁZANIU PODMIENOK ÚČASTI

PRÍLOHY

Príloha č. 1 SP Návrh zmluvy o dielo

Príloha č. 2 SP Neocenené položkové rozpočty

Príloha č. 3 SP Projektová dokumentácia

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

* 1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Kontaktná osoba: JUDr. Jaroslav Šuster

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/zakazky/3406>

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37828100

Kontaktná osoba: Jaroslav Šuster

Komunikačné rozhranie: https://josephine.proebiz.com/sk/tender/5044/summary

**2. PREDMET ZÁKAZKY**

2.1. Predmetom zákazky je komplexná rekonštrukcia mostného objektu ev.č. 2379-4 ponad rieku Hron pred obcou Nemecká. Ide o existujúci mostný objekt, ktorý sa nachádza katastrálnom území obce Nemecká na ceste III/2379. Rekonštrukcia sa týka nosnej konštrukcie mosta, spodnej stavby, mostného zvršku, príslušenstva a záchytných bezpečnostných zariadení na moste. V rámci rekonštrukcie budú vybúrané všetky poškodené časti mostného objektu a nahradené novými konštrukciami. Súčasťou prác bude aj zosilnenie nosnej konštrukcie mosta vybudovaním novej spriahujúcej dosky a sanácia ostávajúcich konštrukcií.

Realizáciou navrhovaných prác sa predĺži životnosť konštrukcie mosta, zlepší sa stavebno-technický stav mosta a v neposlednom rade sa zvýši bezpečnosť účastníkov cestnej premávky v danom bode motoristov aj chodcov. Po riadnom a úplnom realizovaní navrhovaných prác sa zároveň odstránia príčiny existujúcich porúch mostného objektu.

SO 101 Úprava cesty III/2379

správca: Banskobystrická regionálna správa ciest

SO 102 Chodníky pri ceste III/2379 a úprava miestnych komunikácií v nadväznosti na most ponad Hron

správca: obec Nemecká

SO 201 Most cez Hron na ceste III/2379 ev.č. 2379-4

správca: Banskobystrická regionálna správa ciest

SO 601 Preložka telekomunikačného vedenia

správca: Slovak Telekom a.s.

Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“) a v prílohách týchto SP.

2.2. Spoločný slovník obstarávania (CPV).

Hlavný predmet : 45 22 11 10 - 6 Stavebné práce na mostoch

Doplňujúce predmety: 45 10 00 00 - 8 Príprava staveniska

45 23 32 90 - 8 Inštalácia dopravných značiek

45 23 31 40 - 2 Práce na ceste

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky.

2.4. Predpokladaná hodnota zákazky bola určená na 750 899,62 - EUR bez DPH.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom plnenia predmetu zákazky je :intravilán obce Nemecká

Kat. územie :Nemecká

Okres: Brezno

4.2. Predmet zákazky bude realizovaný v čase a spôsobom podľa podmienok uvedených v týchto SP a ich prílohách.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z kapitálových výdavkov verejného obstarávateľa.

**6. DRUH ZÁKAZKY**

6.1. Podrobné vymedzenie záväzných zmluvných podmienok na realizáciu predmetu zákazky, ktoré musia byť obsiahnuté v uzatvorenej zmluve o dielo, obsahuje časť B. Opis predmetu zákazky, C. Obchodné podmienky, D. Spôsob určenia ceny a prílohytýchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v príslušných prílohách týchto SP.

**7. ZÁBEZPEKA PONUKY A LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.3. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

8.4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

8.5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

8.6. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.7. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.8. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.9. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.10. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE

8.11. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k ÚVO sa riadi podľa ust. §170 ods. 8 b) ZVO.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY.**

10.1.V prípade záujmu, verejný obstarávateľ umožňuje vykonanie obhliadky.

10.2. Termín obhliadky bude záujemcovi určený individuálne, na základe ním doručenej žiadosti prostredníctvom komunikačného rozhrania systému JOSEPHINE. Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať.

10.3. Verejný obstarávateľ určí každému záujemcovi termín obhliadky a bezodkladne od doručenia žiadosti o obhliadku odošle záujemcovi oznámenie, v ktorom uvedie minimálne miesto, dátum a čas konania obhliadky. Obhliadka sa nemôže uskutočniť skôr ako dva pracovné dni odo dňa odoslania oznámenia o konaní obhliadky.

10.4. Verejný obstarávateľ určuje pre každého zo záujemcov 60 minút ako maximálny čas trvania obhliadky.

10.5. Počas obhliadky nebudú záujemcom poskytované iné informácie ako tie, ktoré sú uvedené v súťažných podkladoch a ich prílohách a ďalších dokumentoch potrebných na vypracovanie ponuky už poskytnutých verejným obstarávateľom.

10.6. Na základe obhliadky môže záujemca požiadať verejného obstarávateľa o vysvetlenie, v takomto prípade postupuje podľa čl. 9 tejto časti SP.

**11. VYHOTOVENIE PONUKY**

11.1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača.

11.4. Pri tvorbe ponuky uchádzačom, ktorá bude po ukončení procesu verejného obstarávania podľa § 64 zákona o verejnom obstarávaní zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.

11.5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.7 Uchádzač môže nahradiť doklady, prostredníctvom ktorých preukazuje splnenie podmienok účasti:

* v zmysle § 39 ZVO jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu alebo
* v zmysle § 114 ods. 1 ZVO čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil (Príloha č. 4a a 4b SP).

11.8. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

13.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v týchto SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadované v oznámení o vyhlásení verejného obstarávania a v časti F. Podmienky účasti uchádzačov týchto Súťažných podkladov. Uchádzač ich môže nahradiť čestným prehlásením v časti H. Čestné prehlásenie k preukázaniu podmienok účasti, ktoré je súčasťou týchto Súťažných podkladov.

14.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže

* ocenené rozpočty vo formáte .pdf a .xls/.xlsx.
* vecný a časový harmonogram prác
* prehľad ekvivalentných materiálov, výrobkov a zariadení, ak je potrebný,
* samostatný očíslovaný zoznam technických listov k ponúknutým ekvivalentom,
* ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu

**Podrobnosti k jednotlivým tu požadovaným dokladom a dokumentom sú uvedené v bode 2. časti B. Opis predmetu zákazky týchto SP.**

14.2.3. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.5. NÁVRH UCHÁDZAČA NA PLNENIE KRITÉRIÍ, vypracovaný podľa časti E. Kritéria na hodnotenie ponúk a pravidlá ich uplatnenia, časti D. Spôsob určenia ceny a podľa časti G. Návrh uchádzača na plnenie kritérií a prílohy č. 2 Súťažných podkladov. Formulár „Návrh na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6. Ďalšie dokumenty, ak to vyžadujú tieto súťažné podklady.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1.obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.

16.4. V predloženej ponuke prostredníctvom systému JOSEPHINE musia byť pripojené požadované naskenované doklady tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

16.5. Ak ponuka obsahuje dôverné informácie, uchádzač ich v ponuke viditeľne označí.

16.6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre:

* cena bez DPH,
* sadzba DPH,
* cena s alebo bez DPH

(pri vkladaní do systému JOSEPHINE označená ako „Jednotková cena (kritérium hodnotenia)“).

16.7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

16.8. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

16.10. Na ponuky predložené iným spôsobom (v listinnej podobe) sa nebude prihliadať.

16.11. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).

16.12. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

16.13. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

16.14. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, ak ponuku predkladá skupina dodávateľov.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otvárania ponúk sa môžu zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

17.4. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 114 ods. 5 ZVO.

18.4. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Komisia na vyhodnotenie ponúk bude postupovať pri vyhodnocovaní ponúk v súlade s ust. § 53 ZVO.

19.2. Verejný obstarávateľ v zmysle § 112 ods. 6 ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

**20. PRAVIDLÁ ELEKTRONICKEJ AUKCIE**

Nepoužije sa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje od úspešného uchádzača (zhotoviteľa), aby na základe výzvy na poskytnutie riadnej súčinnosti potrebnej na uzavretie zmluvy a v lehote podľa § 56 ods. 8 ZVO predložil verejnému obstarávateľovi prostredníctvom komunikačného rozhrania systému JOSEPHINE, scany nasledovných dokladov a dokumentov:

1. **Dôkaz o existencii poistenia** (uzatvorenú a platnú poistnú zmluvu/zmluvy) v súlade s čl. VIII Zmluvy o dielo.

Úspešný uchádzač bude povinný preukázať verejnému obstarávateľovi za podmienok podľa tohto písmena SP platné poistenie na všetky požadované riziká alebo prípadné/možné škody spôsobené činnosťou úspešného uchádzača pri zhotovovaní predmetu zákazky. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (dielu).

1. **Záväzný časový a vecný Harmonogram prác**, vychádzajúci z harmonogramu predloženom úspešným uchádzačom v ponuke,
2. **Zoznam všetkých subdodávateľov** s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia.
3. **Vyhlásenie stavbyvedúceho** podpísané stavbyvedúcim, obsahujúce záväzok stavbyvedúceho, že bude reálne vykonávať funkciu stavbyvedúceho pre stavebné práce, ktoré sú predmetom zákazky, a to počas celej doby realizácie predmetu zmluvy o dielo. V prípade, ak sa jedná o inú osobu stavbyvedúceho ako tú, ktorú uchádzač uviedol vo svojej ponuke, doklady preukazujúce splnenie podmienok na výkon funkcie stavbyvedúceho v zmysle požiadaviek na preukázanie splnenia podmienky účasti podľa § 34 ods. 1 písm. g) ZVO, ako je zadefinovaná vo výzve na predkladanie ponúk a v týchto SP. Pokiaľ uchádzač navrhne inú osobu stavbyvedúceho, ako uviedol vo svojej ponuke, táto osoba musí spĺňať minimálne rovnaké požiadavky ako pôvodný stavbyvedúci uvedený v ponuke. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby, len ak táto bude reálne vykonávať stavebné práce alebo služby, na ktoré sa kapacity vzťahujú.

22.3. Verejný obstarávateľ vyhodnotí pred podpisom zmluvy doklady a dokumenty podľa bodu 22.2. pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.

22.4. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.5. Zmluva uzavretá týmto postupom verejného obstarávania nadobudne účinnosť po následnom zverejnení zmluvy v súlade s ust. § 47a Občianskeho zákonníka na webovom sídle verejného obstarávateľa.

22.6. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č.315/2016 Z.z. ), resp. overili registráciu v Registri partnerov verejného sektora podľa § 22 zákona č.315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácii podľa zákona č. 315/2016 Z.z.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

**Podklady a požiadavky na realizáciu stavby:**

**„Most cez Hron na ceste III/2379 ev.č. 2379-4, Nemecká“**

**1. IDENTIFIKAČNÉ ÚDAJE**

**1.1 Stavba**

Názov : „Most cez Hron na ceste III/2379 ev.č. 2379-4, Nemecká“

Miesto : intravilán obce Nemecká

Kat. územie : k.ú. Nemecká

Okres : Brezno

**1.2 Stavebník**

Názov : Banskobystrický samosprávny kraj

Námestie SNP 23, 974 01 Banská Bystrica

**1.3 Správca**

Názov : Banskobystrická regionálna správa ciest, a. s.

Majerská cesta 94, 974 96 Banská Bystrica

Existujúci most evidenčné číslo 2379-4 , ktorý je predmetom rekonštrukcie , sa nachádza ako objekt cesty III/2379 v ckm 2,850 v k.ú. Nemecká, využíva sa vo verejnom záujme pre verejnú dopravu.

Most prevádza cestu III/2379 ponad koryto rieky Hron.

Projekt rieši komplexnú rekonštrukciu mostného objektu ev.č. 2379-4 ponad rieku Hron pred obcou Nemecká. Jedná sa o existujúci mostný objekt, ktorý sa nachádza katastrálnom území obce Nemecká na ceste III/2379. Rekonštrukcia sa týka nosnej konštrukcie mosta, spodnej stavby, mostného zvršku, príslušenstva a záchytných bezpečnostných zariadení na moste. V rámci rekonštrukcie budú vybúrané všetky poškodené časti mostného objektu a nahradené novými konštrukciami. Súčasťou prác bude aj zosilnenie nosnej konštrukcie mosta vybudovaním novej spriahujúcej dosky a sanácia ostávajúcich konštrukcií.

Realizáciou navrhovaných prác sa predĺži životnosť konštrukcie mosta, zlepší sa stavebno-technický stav mosta a v neposlednom rade sa zvýši bezpečnosť účastníkov cestnej premávky v danom bode – motoristov aj chodcov. Po riadnom a úplnom realizovaní navrhovaných prác sa zároveň odstránia príčiny existujúcich porúch mostného objektu.

Stavba sa člení na stavebné objekty:

**SO 101 Úprava cesty III/2379**

správca: Banskobystrická regionálna správa ciest

**SO 102 Chodníky pri ceste III/2379 a úprava miestnych komunikácií v nadväznosti na most ponad Hron**

správca: obec Nemecká

**SO 201 Most cez Hron na ceste III/2379 ev.č. 2379-4**

správca: Banskobystrická regionálna správa ciest

**SO 601 Preložka telekomunikačného vedenia**

správca: Slovak Telekom a.s.

## 

## SO 101 Úprava cesty III/2379

**Popis funkčného a technického riešenia**

Z dôvodu potreby rekonštrukcie mostného objektu dochádza aj ku zmene nivelety cestnej komunikácie nadväzujúcej na most. Potrebné úpravy na ceste III/2379 vyplývajúce z navrhovanej rekonštrukcie mosta sú predmetom SO 101.

**Hlavné parametre objektu**

* Kategória: C 9,5/50 (redukovaná)
* Dĺžka trasy: 190,00 m
* Smerové oblúky: R = 675 a 1000 m
* Výškové oblúky vyduté: žiadne
* Výškové oblúky vypuklé: R = 90 a 110 m
* Pozdĺžny sklon: s = 0,22%, 2,65%, 3,27%, 4,70%

**Všeobecné údaje**

Objekt sa nachádza na ceste III/2379 v extraviláne obce Nemecká. Objekt úzko súvisí z rekonštrukciou existujúceho mostného objektu. Hlavným účelom je napojenie nivelety na rekonštruovanom moste na existujúci stav. V rámci rekonštrukcie mostného objektu dochádza ku posunu osi komunikácie na moste 0,725 m vpravo. Zároveň dochádza ku výškovej zmene nivelety, keď nová niveleta je vyššie v priemere o cca 40 mm.

**Priestorové usporiadanie a smerové vedenie cesty**

Objekt sa nachádza na ceste III/2379,. Jedná sa o drobnú úpravu vedenia komunikácie v úseku od km 3,200 – km 3,390. Dĺžka úpravy je 190 m.

**Smerové vedenie rešpektuje existujúci stav a je nasledujúce:**

* Začiatok úpravy je v km 0,000 (v km -0,030 16 sa nachádza začiatok pomyselnej osi úpravy – začiatok prechodnice)
* Trasa vedie ľavotočivým oblúkom po km 0,061 26. Polomer oblúka je 90,0 m. Súčasťou oblúka sú aj dve prechodnice dĺžky 30,0 m s parametrom A = 51,96
* Od km 0,061 26 – km 0,126 65 je trasa vedená v priamej
* Od km 0,126 65 po kú v km 0,190 je trasa vedená v pravotočivom smerovom oblúku

**Výškové vedenie trasy**

Výškové vedenie je dané stávajúcim vedením cesty a niveletou rekonštruovaného mosta. Výškové polygóny sú nasledujúce:

* Trasa na začiatku úseku mierne stúpa sklonom 0,22%
* V km 0,004 84 sa nachádza výškový lom, s tohto bodu trasa stúpa v sklone 2,65%. Jedná sa o vydutý svahový oblúk s polomerom 2000 m.
* Ďalší lom nivelety sa nachádza v km 0,085. Od tohto bodu sa mení stúpanie na 3,27%. Opäť je v lome navrhnutý parabolický vydutý svahový oblúk . Polomer oblúka je 5000 m.
* Posledný výškový lom je v km 0,145 33. Od tohto bodu komunikácia pokračuje existujúcim pozdĺžnym sklonom 4,70%. Opäť je v lome navrhnutý parabolický vydutý svahový oblúk. Polomer oblúka je 2000 m.

**Šírkové usporiadanie**

Cesta je navrhnutá v kategórii C 9,5/50 - redukovaná a tomu odpovedá aj jej šírkové usporiadanie:

kategória C 9,5/50 – redukovaná

šírka jazdného pruhu a = 2x 3,50 m

šírka vodiaceho prúžku v = 2x 0,25 m

šírka spevnenej krajnice c = 2x 0,25 m

šírka nespevnenej krajnice e = 2x 0,25 m

voľná šírka   8,50 m

**Konštrukcia vozovky:**

Zloženie vozovky v mieste frézovania:

ACO 11-I PMB, STN EN 13 108-1 50mm

Spojovací postrek (PS-A 0,3kg/m2 STN 73 6129)

ACL 16-I, STN EN 13 108-1 50-80mm

Spojovací postrek (PS-A 0,3kg/m2 STN 73 6129)

Celkom 50-130mm

Zloženie vozovky v mieste plnej konštrukcie vozovky:

ACO 11-I PMB, STN EN 13 108-1 50mm

Spojovací postrek (PS-A 0,3kg/m2 STN 73 6129)

ACL 16-I, STN EN 13 108-1 80mm

Spojovací postrek (PS-A 1,0kg/m2 STN 73 6129)

Kamenivo spevnené cementom (CBGM C5/6 STN 73 6124) 200mm

Štrkodrvina (ŠD 0-63mm STN 73 6126) 250mm

Celkom 580mm

**Záchytné a bezpečnostné zariadenia**

V rámci objektu je navrhnuté oceľové zabaranené zvodidlo úrovne zadržania H1. Toto zvodidlo sa napája na navrhované mostné zvodidlo objektu 201 (s úrovňou H2), pričom musí byť rovnakého druhu.

* Zvodilo pred mostom vľavo: zvodidlo dl. 12,0 m, ukončené krátkym nábehom
* Zvodilo pred mostom vpravo: zvodidlo dl. 12,0 m, zatočené na poľnú cestu a ukončené krátkym nábehom
* Zvodilo za mostom vľavo: zvodidlo dl. 12,0 m, zatočené na vetvu a ukončené krátkym nábehom
* Zvodilo za mostom vpravo: zvodidlo dl. 49,5 m, ukončené napojením na existujúce zvodidlo typu NH4.

Rozmiestnenie smerových stĺpikov je navrhnuté v závislosti na polomeroch oblúkov. Pre zvolený typ zvodidla vypracuje zhotoviteľ DVP, ktorú nechá odsúhlasiť SD a AD stavby.

**Odvodnenie**

Odvodnenie objektu je zabezpečené pozdĺžnym a priečnym sklonom vozovky. Voda z vozovky tečie voľne do terénu (do zelene) čo rešpektuje existujúci stav. Voda z mosta bude tiecť smerom ku obrubám rímsy a chodníkov. Následne bude tiecť do mostných odvodňovačov, ktorými bude zvedená pod most do rieky. Voda z vozovky pretekajúca popri chodníkoch bude tiecť popri obrubách: chodník pre mostom – voda tečie na mosta a bude zvedená prvým odvodňovačom, chodník za mostom – voda bude zachytená odvodňovacím žľabom a bude zvedená pod most do rieky Hron

## SO 102 Chodníky pri ceste III/2379 a úprava miestnych komunikácií v nadväznosti na most ponad Hron

**IDENTIFIKAČNÉ ÚDAJE**

**Stavebný objekt (SO) D102**

**Názov SO Chodníky pri ceste III/2379 a úprava miestnych komunikácií v nadväznosti na most ponad Hron**

Správca objektu **Obec Nemecká**

Hronská 37  
976 97 Nemecká, SR

**Popis funkčného a technického riešenia**

Z dôvodu potreby rekonštrukcie mostného objektu dochádza aj ku zmene nivelety cestnej komunikácie III/2379. Táto zmena si vyžaduje aj úpravu napojenia a výškového vedenia existujúcej miestnej komunikácie, ktorá sa nachádza z mostom vľavo (jedná sa o vetvu v križovatke s miesenou komunikáciou). Zároveň stavebný objekt obsahuje návrh napojenia nového chodníka navrhovaného na mostnom objekte. Toto napojenie bude vytvorené vybudovaním dvoch nadväzujúcich chodníkov popri ceste III/2379. Jedna sa iba o nevyhnutný rozsah výstavby chodníkov – dopojenie chodníka mostného objektu na krajnicu komunikácie. Stavebný objekt 102 nerieši výstavbu chodníkov popri ceste komplexne, nakoľko to nie je predmetom rekonštrukcie mosta. Zrealizovaním navrhovaného rozsahu výstavby chodníkov sa umožní prístup na most pre peších čo bude mať pozitívny vplyv na ich bezpečnosť.

**Hlavné parametre objektu**

Kategória: C 6,0/40

Dĺžka trasy úpravy vetvy VA: 34,58 m

Smerové oblúky: R = 675 a 1000 m

Výškové oblúky vyduté: žiadne

Výškové oblúky vypuklé: R = 9 m (v križovatke)

Pozdĺžny sklon: s = 12,0%, 1,50%, -2,50% (maximálny sklon rešpektuje existujúci

stav)

**Všeobecné údaje**

Objekt sa skladá z dvoch základných častí. Prvou je výstavba dláždených chodníkov dĺžky 14,0 m pred mostom a 14,30 m za mostom. Šírka chodníkov je 0,50 + 1,50 m. Druhou častou je stavebná úprava existujúcej vetvy križovatky cesty III/2379 s miestnou komunikáciou zabezpečujúcou prístup do časti Zámostie (časť obce Nemecká). V rámci úpravy dochádza k zmene výškového vedenia vetvy. Dôvodom stavebnej úpravy je potreba napojenia vetvy na novú niveletu cesty III/2379. Navrhovanou stavebnou úpravou sa smerové a výškové parametre vetvy nezhoršujú.

**Priestorové usporiadanie a smerové vedenie cesty**

Úprava vetvy spočíva najmä vo výškovej úprave napojenia. Vykreslené smerové vedenie je teoretické, nakoľko vetva nemá žiadnu definovanú os. Priestorovo ostáva zachovaný existujúci stav.

**Výškové vedenie trasy**

Výškové vedenie úpravy vetvy križovatky vychádza z existujúcich terénnych podmienok, ktoré sú pomerne obmedzujúce. V súčasnosti je na existujúcej vetve pozdĺžny sklon 12%. V rámci stavebnej úpravy táto hodnota ostáva zachovaná. V prípade ak by sme chceli túto hodnotu dostať na normové hodnoty, znamenalo by to potrebu rozsiahleho zásahu do križovatky, pričom by bolo potrebné jej komplexné prebudovanie. Takáto stavba by si navyše vyžiadala prekládky inžinierskych sietí a značné zásahy do iných (susedných) pozemkov. Tieto práce nie sú predmetom tejto PD, nakoľko stavba rieši primárne rekonštrukciu mosta a zamedzenie jeho ďalšej degradácie.

**Šírkové usporiadanie**

Šírkové usporiadanie na vetve nie je možné definovať, nakoľko je po celej svojej dĺžke premenlivej šírky bez vyznačenia jazdných pruhov. Minimálna šírka vozovky je 7,93 m.

**Konštrukcia vozovky:**

**Zloženie vozovky v mieste frézovania:**

ACO 11-I PMB, STN EN 13 108-1 50mm

Spojovací postrek (PS-A 0,3kg/m2 STN 73 6129)

ACL 16-I, STN EN 13 108-1 50-80mm

Spojovací postrek (PS-A 0,3kg/m2 STN 73 6129)

Celkom 50-130mm

**Zloženie vozovky v mieste plnej konštrukcie vozovky:**

ACO 11-I PMB, STN EN 13 108-1 50mm

Spojovací postrek (PS-A 0,3kg/m2 STN 73 6129)

ACL 16-I, STN EN 13 108-1 80mm

Spojovací postrek (PS-A 1,0kg/m2 STN 73 6129)

Kamenivo spevnené cementom (CBGM C5/6 STN 73 6124) 200mm

Štrkodrvina (ŠD 0-63mm STN 73 6126) 250mm

Celkom 580mm

Konštrukcia chodníka

Zámková dlažba, sivá betónová, HAKA 60 mm

Lôžko z kamennej drte, fr. 4-8 mm, STN EN 13 242 40 mm

Štrkodrvina ŠD 31,5 Gc, STN EN 13 285-03 200 mm

Celkom 290 mm

.. separačná geotextília proti prerastaniu

**Záchytné a bezpečnostné zariadenia**

Objekt obsahuje oceľové zábradlie mestského typu výšky 1,1 m. Zábradlie je zabetónované do zeme, prípadne ukotvené na chemické kotvy na navrhovaný oporný múrik.

**Búracie práce**

V rámci búracích prác dôjde k odstráneniu stávajúcej vozovky komunikácie vo vyznačenom rozsahu (plocha celej výmeny konštrukcie vozovky).

Všetok materiál z búrania bude recyklované pre ďalšie použitie (asfalty, betóny). Materiál, ktorý nie je možné recyklovať bude riadne uskladnený na skládke odpadov o čom zhotoviteľ predloží investorovi doklad. PD predpokladá s uskladnením na skládke Sekológ s.r.o. Brezno, vo vzdialenosti 20 km od miesta stavby. V prípade ak zhotoviteľ uvažuje s použitím inej skládky odpadov ocení dovoznú vzdialenosť a skládkovné v rámci položiek výkazu výmer bez úpravy množstva.

Vyfrézovaný asfaltový materiál bude použitý na dosypávku krajníc, prebytok bude odovzdaný investorovi (odvezený na skládku investora). Rovnako rozobraté oceľové časti mosta (zábradlie a zvodidlá) budú odovzdané investorovi, prípadne s nimi bude naložené podľa jeho pokynov.

**Chodníky**

Navrhnuté sú dva chodníky šírky 2,5 m. Šírka priechodzieho priestoru je 1,5 m – rovnaká ako na moste. Vzhľadom na nízku intenzitu chodcov je daná šírka dostatočná. Dĺžka chodníka pred mostom je 14,0 m, dĺžka chodníka za mostom je . Priečny sklon chodníkov k obrube je 2,5%. Chodník je oddelený od priestoru cesty III/2379 cestným betónovým obrubníkom 150x250x1000 mm uloženom v betónovom lôžku hr. minimálne 100 mm. Zo strany priľahlej zelene bude chodník oddelený parkovým betónovým obrubníkom 50x200x1000 mm v bet. lôžku C 12/15 hr.100 mm.

**Oporný múr za krídlom mosta 6L**

Za krídlom mosta 6L je navrhnutý nový oporný múrik zo železobetónu. Tento bude slúžiť ako predĺženie krídla mosta. Zároveň bude poskytovať oporu pre navrhovaný chodník v mieste tesne za mostom.

Múr je založený plošne na podkladnom betóne hrúbky 10150 mm. Požadovaná únosnosť základovej pôdy pod základom je Edef,2 = 45 MPa. V prípade ak nebude táto dosiahnutá bude podzákladová zemina vymenená. Predpokladá sa výmena 300 mm pričom zemina sa nahradí hutnenou vrstvou ŠD fr. 0-64. Na oddelenie vhodnej a nevhodnej zeminy bude použitá separačná geotextília (min. 200 g/m2 a CBR 2,5 kN).

Základová škára je vodorovná na úrovni 431,10 m.n.m. Múr má dĺžku 6,0 m. Tvorený je základom 1,5 x 0,50 m a kolmým bet. Driekom šírky 0,3 m. Max výška múru vrátane základu je 2,326 m. Max. výška múru nad terénom je cca 1,80 m. Horný povrch múru kopíruje výškové vedenie chodníka. Do hornej plochy drieku múru bude kotvené oceľové zábradlie.

Všetky prisypané časti múru budú ochránené izoláciou proti zemnej vlhkosti a presiaknutej vode - náterovým systémom v zložení ALP+2xALN.

**Odvodnenie**

Odvodnenie objektu je zabezpečené pozdĺžnym a priečnym sklonom vozovky. Voda z vozovky tečie voľne do terénu (do zelene) čo rešpektuje existujúci stav. Voda z mosta bude tiecť smerom ku obrubám rímsy a chodníkov. Následne bude tiecť do mostných odvodňovačov, ktorými bude zvedená pod most do rieky. Voda z vozovky pretekajúca popri chodníkoch bude tiecť popri obrubách: chodník pre mostom – voda tečie na mosta a bude zvedená prvým odvodňovačom, chodník za mostom – voda bude zachytená odvodňovacím žľabom a bude zvedená pod most do rieky Hron.

## SO 201 Most cez Hron na ceste III/2379 ev.č. 2379-4

**IDENTIFIKAČNÉ ÚDAJE**

**Stavebný objekt (SO) D201**

**Názov SO Most cez Hron na ceste III/2379 ev.č. 2379-4**

Správca mosta **Banskobystrická regionálna správa ciest**

Majerská cesta 3635/94

974 01 Banská Bystrica

ZÁKLADNÉ ÚDAJE O MOSTE

**Druh prevádzanej komunikácie cesta tretej triedy III/2379**

Staničenie na ceste III/2158 km 3,232

**Kategória cesty C 8,5/50**

Prekážka vodný tok, rieka Hron

Počet mostovkových podlaží jednopodlažný most

Výšková poloha mostovky horná mostovka

Meniteľnosť základnej polohy nepohyblivý most

Doba trvania objektu trvalý

Priebeh trasy na moste smerovo začína v prechodnici a pokračuje v priamej,

výškovo niveleta stúpa

Situatívne usporiadanie šikmý most, vzhľadom na prekážku

Hmotná podstata masívny

Členitosť hlavnej nosnej konštrukcie predpäté nosníky Vloššák, 0,85 x 18,4 m, 5 x 11 ks

Východzia charakteristika trámový

Konštrukčné usporiadanie prieč. rezu kom. otvorene usporiadaný

Obmedzenie voľnej výšky na moste voľna výška neobmedzená

Počet dilatačných celkov 5

Dĺžka premostenia 90,72 m

Rozpätie 5 x 18,0 m

Dĺžka mosta 100,19 m

Šikmosť mosta kolmý

Šírka spevnenej časti vozovky premenlivá min. 7,95 m

Šírka medzi zábradliami premenlivá min 10,31m

Šírka ríms na moste ľavá 1,53 m, pravá 1,55 m

Šírka chodníka 2 x 1,18m

Celková šírka 11,023 m

Výška mosta nad terénom až 5,7 m

Stavebná výška mosta 1,17 m

Plocha NK mosta 1027 m2

Dôležité upozornenia nie sú

**ÚČEL STAVBY**

Účelom navrhovaných stavebných prác je komplexná rekonštrukcia mostného objektu ev.č. 2379-4 ponad rieku Hron pred obcou Nemecká. Jedná sa o existujúci mostný objekt, ktorý sa nachádza katastrálnom území obce Nemecká na ceste III/2379. Rekonštrukcia sa týka nosnej konštrukcie mosta, spodnej stavby, mostného zvršku, príslušenstva a záchytných bezpečnostných zariadení na moste. V rámci rekonštrukcie budú vybúrané všetky poškodené časti mostného objektu a nahradené novými konštrukciami. Súčasťou prác bude aj zosilnenie nosnej konštrukcie mosta vybudovaním novej spriahujúcej dosky a sanácia ostávajúcich konštrukcií.

**POPIS PRÁC**

*BÚRACIE PRÁCE, FRÉZOVANIE A ČISTENIE*

Budú odbúrane nasledovné časti existujúceho mosta:

* V rámci jednotlivých stavebných objektov bude odfrézovaný kryt vozovky v celom rozsahu stavby (aj na mostnom objekte).
* Bude zriadené DDZ a presmerovaná doprava na ľavú časť. Nasledujú búracie práce na pravej časti mosta:
* Na moste bude vybúrané zábradlie
* Budú odbúrané existujúce mostné rímsy. Bude vytrhana kamenná obruba
* Bude vybúraná vozovka na moste (a v prechodovej oblasti – SO 101). V rámci búrania vozovky sa existujúca asfaltová vozovka vyfrézuje (frézovanie 100 mm). Zvyšné vrstvy vozovky sa vybúrajú (vrátane izolácie)
* Bude vybúraný podkladný betón vozovky až po nosníky Vloššák, odstránia sa odvodňovače
* Budú rozpálené a vybúrané dilatačne zariadenia
* Budú vybúrané dobetonávky čiel nosníkov a budú vybúrané záverné stienky mosta.
* V určenom rozsahu budú vybúrané horné časti krídiel.

*PRECHODOVÁ OBLASŤ*

Prechodová oblasť pod vozovkou je zasypaná hutnenou veľmi vhodnou zeminou po vrstvách max. hrúbky 300 mm. Miera zhutnenia je Id = min. 0,90, prípadne 100% PS. Priestor tesne pod vozovkou je podľa PD vysypaný štrkodrvinou fr. 0-32 mm hutnenou na min. Id = 0,90. V prechodovej oblasti bude vyhotovený betónový prechodový klin dĺžky 3,0 m vystužený pri obidvoch povrchoch kari-sieťami 6x6x100x100 mm.

Prechodová oblasť je odvodnená drenážnym potrubím DN 160 mm vyvedeným po za opory mosta do terénu pod most (ďalej do rieky Hron). Potrubie je zabalené do geotextílie a obsypané pieskom. Ako tesniaca vrstva slúži tesniaca PE fólia hrúbky 1,5 mm chránená geotexíliou. Požadované je CBR min. 2,5 kN a gramáž min. 400 g/m2 (vrstva pod aj nad fóliou). Navrhované potrubie bude zároveň slúžiť ako trativod konštrukčných vrstiev vozovky a ako odvodnenie prechodovej oblasti mosta. Potrubie bude uložené do spádu podľa PD.

*SPODNÁ STAVBA – OPORY A KRÍDLA*

Po vybúraní a odkopaní prechodovej oblasti budú vybúrané existujúce záverné stienky. Spodná plocha výkopu bude až pod úrovňou úložného prahu. Z hľadiska prístupu je potrebná minimálna šírka dna výkopu za oporou 1,2 m. V mieste krídiel bude vždy vybúraná (rozobraté kamemnné bloky) časť krídiel po úroveň úložného prahu mosta. Pri dlhom krídle 6P bude toto vybúranie realizované až po spodnú plochu úložného prahu. Následne budú konštrukcie očistené, presne zamerané a ich rozmery budú odovzdané projektantovi na overenie predpokladov PD (hrúbky krídiel, hrúbky opôr, hrúbky záverných stienok). Projektant následne podľa potreby (v rámci AD) upraví tvar a výstuž nových konštrukcií.

Navrhnuté nové záverné stienky sú zo železobetónu. Ukotvené sú do úložných prahov vlepenou výstužou. Šírka záverných stienok bude kolmo 0,50 m. Horný povrch záverných stienok bude v sklone 4% smerom od nosnej konštrukcie. Zadná hrana záverných stienok bude skosená 100/100. V priečnom smere bude povrch záverných stienok upravený do sklonov nadväzujúcich na spriahujúcu dosku.

Navrhnuté nové záverné stienky sú zo železobetónu. Ukotvené sú do úložných prahov vlepenou výstužou. Šírka záverných stienok bude kolmo 0,60 m. Horný povrch záverných stienok bude v sklone 4% smerom od nosnej konštrukcie. V priečnom smere mosta budú záverné stienky kopírovať priečny sklon na novej spriahujúcej doske. Výška záverných stienok bude maximálne cca 1,2 m nad úložný prah opory. V prípade potreby (existujúca opora bude príliš úzka) budú nové záverné stiuenky kotvené do úložného prahu aj z bočnej strany. V takomto prípade budú pod závetnú stienku vybetónované podkladné betónové základy z prostého betónu. Zadná hrana záverných stienok bude skosená 100/100. V priečnom smere bude povrch záverných stienok upravený do sklonov nadväzujúcich na spriahajúcu dosku. Kotvenie dobetonávok opôr a krídiel bude zabezpečené betonárskou výstužou chemicky vlepenou do vývrtu v pôvodných konštrukciách. Detaily kotvenia jednotlivých prvkov sú vo výkresovej časti PD.

*SANÁCIA KRÍDLA 6P*

Poškodené časti mostného krídla 6P a opory č. 6, ktoré nebudú rozobraté a vystavané nanovo je potrebné sanovať injektovaním. Jedná sa o časti, ktoré sú tvorené vymurovaným a vyškárovaným kameňom a betónom.

*SPODNÁ STAVBA – PILIERE*

Na medziľahlých pilieroch je navrhnutá sanácia existujúcich betónových konštrukcií a vybudovanie dodatočnej ochrany driekov pilierov pred prúdiacou vodou.

Existujúci driek pilierov a úložné prahy budú očistené oklepaním a otryskaním vodným lúčom. Následne bude zrealizovaná obetonávky drieku pilierov železobetónom. Navrhnutá úroveň obetonávky zodpovedá výške úrovne 5-ročnej vody (výška 427,650 m.n.m.). Výška dobetonávky je na základe predpokladov projektu pre pilier 2: 2150 mm, pilier 3: 2150 mm, pilier 4: 2650 mm a pilier 5: 2650 mm. Tieto rozmery sa upresnia po odokrytí základu a určení presnej úrovne základovej pätky. Hrúbka obetónovania je navrhnutá 150 mm. Obetónovanie bude realizované betónom spriahnutým s pôvodným driekom piliera oceľovou výstužou.

*NOSNÁ KONŠTRUKCIA - SPRIAHUJÚCA DOSKA*

Existujúci stav: Nosná konštrukcia mosta je päťpoľová. Každé pole je tvorené nosníkmi Vloššák dĺžky 18,4 m, výšky 0,85 m a pôsobí samostatne. V každom poli je 11 ks nosníkov (celkovo 55 ks nosníkov). Rozpätia polí sú 18,0 m. Polia pôsobia ako prosté polia. Spolupôsobenie nosníkov je zabezpečené ich priečnym prepojením predpínaciou výstužou. Dĺžka premostenia mosta je 90,726 m. Šírka nosnej konštrukcie je v poliach 2, 3, 4 10,91 m. V poliach 1 a 5 je šírka NK premenlivá (nosníky sú uložené vejárovito). Polia mosta boli navzájom oddelené dilatačnou škárou, táto je v súčasnosti zablokovaná rozpadnutým betónom. Nosníky sú uložené priamo na úložných prahoch na vrstve lepenky.

Po vybúraní všetkých vrstiev mostného zvrška až po úroveň nosníka bude vybudovaná nová spriahujúca doska. Po odbúraní zvršku, bude povrch nosníkov vyčistený, rozrušený betón bude odstránený, prípadná obnažená výstuž bude zbavená hrdze. Odokryté kotvy pozdĺžneho predpätia nosníkov Vlošśák budú vyčistené, zbavené hrdze a ošetrené ochranným náterom. Kotvy na čelách nosníkov nad oporami budú vyčistené a zabetónované do dobetonávky čala nosnej konštrukcie.

V rámci prác je navrhnuté zosilnenie nosnej konštrukcie spriahujúcou doskou. Statická schéma ostáva zachovaná. Na moste je navrhnutá nová ŽB spriahujúca doska slúžiaca na zlepšenie priečneho spolupôsobenia nosníkov a zároveň na zvýšenie zaťažiteľnosti mostu zvýšením únosnosti prierezu. Hrúbka dosky je premenlivá. **Minimálna hrúbka je 120 mm, maximálna prípustná hrúbka je 280 mm (priemerná hrúbka je 190 mm)**.

Hrúbka dosky uvedená v dokumentácií je orientačná a bude upresnená. Upresnenie bude realizované autorským dozorom. Overenie hrúbok spriahajúcej dosky spracuje projektant následne po vybúraní pôvodných konštrukčných vrstiev a vyčistení povrchu nosníkov a jeho geodetickom zameraní (hodnoty sa poskytnú AD, ten overí predpoklady projektu).

Základná šírka spriahajúcej dosky je 10910 mm v poliach 2-4, v poliach 1 a 5 je premenlivá - doska tým kopíruje pôvodnú nosnú konštrukciu. Dĺžka dosky je približne 92 526 mm. Horný povrch dosky bude spádovaný podľa priečneho sklonu komunikácie.

*MOSTNÉ ZÁVERY*

Sú navrhnuté nové mostné závery s posunom ±20 mm (40 mm) nad piliermi a nad oporami – celkovo 6 ks mostných záverov.

*SANÁCIE KONŠTRUKCIÍ*

Všetky existujúce betónové povrchy, ktoré ostávajú viditeľné budú očistené od vegetácie, machov, rozvoľneného a porušeného betónu a následne budú zasanované.

*VOZOVKA NA MOSTE*

**Zloženie vozovky na moste:**

ACO 11-I PMB STN EN 13 108-1 40 mm

Spojovací postrek modif. asf. emulziou PS-A, STN 73 6129 0,3 kg/m2

ACO 11-I PMB STN EN 13 108-1 45 mm

Celoplošná izolácia natavovanými asf. pásmi s výstužnou vložkou 5 mm

zapečaťujúca vrstva STN 73 6242

Celkom 90 mm

*RÍMSY*

Existujúce rímsy budú vybúraná a nahradené novými. Sú navrhnuté monolitické ŽB rímsy s lícnymi prefabrikátmi. Šírka ľavej (chodníkovej) rímsy je 2250 mm, sklon rímsy je 2,50% smerom k obrube. Výška obruby je 50 mm (znížená obruba). Do ľavej rímsy je kotvené od vozovky mostné zvodidlo a na voľnom okraji oceľové cestné zábradlie. Šírka pravej rímsy je 700 mm, sklon rímsy je 4,0% smerom k obrube. Výška obruby je 150 mm. Do rímsy je kotvené od vozovky mostné zábradľové zvodidlo

Rímsy na krídlach budú široké rovnako ako nadväzujúce rímsy na moste. Dĺžka ľavej rímsy je 93,313 m a pravej rímsy 104,20 m. Na lícnej strane bude osadený polymérbetónový lícny prefabrikát sivej farby. Výška prefabrikátu je 0,5 m, hrúbky 0,04 m.

*ODVODNENIE MOSTA*

Odvodnenie mosta bude riešené priečnymi a pozdĺžnymi sklonmi vozovky nasmerovaná k obrube kde sa nachádzajú odvodňovače a následne vyvedená za mostom do vodného toku. Na moste je navrhnutých celkovo 16 ks odvodňovačov. Existujúce odvodňovače budú vybúrané, osadia sa nové odvodňovače, ktoré budú v iných polohách ako existujúce. Nové odvodňovače budú osadené do spriahujúcej dosky a vývod cez nosníky Vloššák bude realizovaný cez nové otvory v nosníkoch (odvrt DN 200 mm).

*ZVODIDLÁ A ZÁBRADLIA*

Pravá rímsa: na ľavej rímse bude ukotvené (chemické kotvy do vývrtu) zábradľové zvodidlo s úrovňou zadržania min. H2. Výplň: mostná, mestský typ. Zvodidlo bude pred mostom napojené na nové cestné zvodidlo (SO D101) a za mostom ďalej na existujúce zvodidlo (existujúce zvodidlo má typ zvodnice NH4).

ľavá rímsa: bude tu ukotvené (chemické kotvy do vývrtu) oceľové mostné zábradlie výšky 1,1 m a mostné zvodidlo. Mostné zvodidlo bude pred a za mostom na čo možno najkratšej dĺžke ukončené nábehom do zeme. Úroveň zadržania zvodidla min. H2. Povrchová ochrana zábradlia: viď. 4.2.

Zhotoviteľ vypracuje pre zvodidlá dielenskú dokumentáciu, ktorú odsúhlasí AD a SD investora.

*ÚPRAVY POD MOSTOM*

Je navrhnuté spevnenie lomovým kameňom hr. min 200mm uloženým do betónového lôžka hrúbky min. 150mm. Svah pod mostom pri oporách a svahové kužele budú spevnené vo vyznačenom rozsahu. Dlažba na svahu pod mostom pri oboch oporách je v päte ukončená betónovým prahom. Pre kamennú dlažbu je vhodný lomový kameň a to magmatická hornina. Horniny vzniknuté sedimentáciou nie sú vhodné, ak sú tieto horniny vystavené poveternostným vplyvom behom niekoľkých rokov rýchlo zvetrávajú. Požadované vlastnosti lomového kameňa sú: trieda akosti II.: pevnosť v tlaku min. 80MPa, nasiakavosť max.3%. Škárovanie kamennej dlažby je navrhnuté cementovou maltou.

Pri opore 1 na pravej strane mosta pozdĺž krídla 1P bude zhotovené revízne schodisko š. 750mm. Schodisko bude monolitické.

## SO 601 Preložka telekomunikačného vedenia

**IDENTIFIKAČNÉ ÚDAJE**

**Stavebný objekt (SO) D601**

**Názov SO Preložka káblu SLOVAK TELEKOM**

**Správca objektu SLOVAK TELEKOM a.s.**

Bajkalská 28

Bratislava

**ÚČEL**

Predmetom projektu je preložka káblov SLOVAK TELEKOM a.s. vedených v rímsach rekonštruovaného mostného objektu ev.č. 2379-4 na ceste III/2379 v zmysle platných predpisov a noriem.

**JESTVUJÚCI STAV**

V pravostrannej rímse rekonštruovaného mosta ev.č. 2379-4 na ceste III/2379 je uložený telekomunikačný metalický kábel. Káble sú vo vlastníctve a správcovstve SLOVAK TELEKOM a.s. Bajkalská 28, 817 62 Bratislava.

**PROJEKTOVANÝ STAV**

Počas rekonštrukcie mosta ev.č. 2379-4 na ceste III/2379 v Nemeckej bude kábel SLOVAK TELEKOMU vyvesený na pravej strane mostu na dočasných objímkach ukotvených v nosníkoch mosta. Po rekonštrukcií mosta bude kábel osadený do samostatnej káblovej chráničky DN80. Táto chránička bude osadená v pravej rímse mosta. Dĺžka káblu sa oproti existujúcemu stavu nemení

**2. URČENIE STAVEBNÝCH PRÁC**

**2.1 Predmet stavby**

Rekonštrukcia mosta evid.č. 2379-4 Nemecká, ktorý sa nachádza na ceste III/2379 riekou Hron. Most je v staničení cesty III/2379 ckm 2,850.

**2.2** **Druh stavby**

rekonštrukcia mosta

**2.3 Predmet plnenia**

Predmetom plnenia je realizácia diela s názvom „Most cez Hron na ceste III/2379 ev.č.2379-4 Nemecká“ v rozsahu a spôsobom podľa požiadavky objednávateľa:

Zhotoviteľ realizuje mostný objekt podľa výkazu výmer spracovaný pre objekty

SO 101 Úprava cesty III/2379

SO 102 Chodníky pri ceste III/2379 a úprava miestnych komunikácií v nadväznosti na most ponad Hron

SO 201 Most cez Hron na ceste III/2379 ev.č. 2379-4

SO 601 Preložka telekomunikačného vedenia

doplnený o dopravné značenie a všeobecné položky.

**2.4 Umiestnenie stavby**

Most sa nachádza na ceste III/379 v km 2,850 v intraviláne obce Nemecká.

**2.5 Rozsah stavby**

Predmetná stavba navrhnutá v nasledovnom rozsahu :

* Búracie práce – vytrhanie kamennej obruby, vybúranie podkladného betónu až po nosníky a horné časti krídel
* Preložka kábla SLOVAK TELOKOM
* Osadenie dočasného dopravného značenia, prevedenie dopravy na polovicu mosta
* Výkopy za oporami a krídlami
* Očistenie betónových povrchov od vegetácie,uvoľneného a porušeného betónu
* Vybudovanie záverných stienok zo železobetónu
* Dobetónávky krídel
* Sanácia krídla 6P a opory č. 6 – injektovaním, vymurovaním a vyškárovaním kameňom a betónom
* Očistenie opory a krídla od vegetácie a usadených nečistôt a určenie rozsahu injektovania muriva
* Sanácia pilierov – obetónovaním
* Vybudovanie novej spriahujúcej dosky
* Izolácia nosnej konštrukcie
* Vybudovanie železobeténových ríms
* Osadenie odvodňovačov mosta
* Vybudovanie nového monolitického revízneho schodiska
* Úprava vozovky
* Úprava napojenia a výškového vedenia existujúcej miestnej komunikácie a napojenie nového chodníka
* Prevedenie dopravy na celý most
* Nové zábradlia, nové koryto, dosypávky svahov, spevnenie svahu pod mostom
* Čistiace a dokončovacie práce

**Dôležité upozornenie:**

Použitie ťažkých búracích kladív na akejkoľvek časti mosta je zakázané, je povolené používať len ručné búracie prostriedky.

Pri sanácií používať iba komplexný sanačný systém od jedného výrobcu. Kombinovanie rôznych sanačných systémov je neprijateľné.

**2.6 Celková doba realizácie:**

- 6 (šesť) mesiacov

Podrobný opis predmetu zákazky je uvedený v prílohách týchto SP – neocenené položkové rozpočty a projektová dokumentácia.

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

2.1. Uchádzač predloží vo svojej ponuke **kompletne ocenené položkové rozpočty** podľa týchto SP v elektronickej podobe vo formáte .xls/.xlsx a vo formáte .pdf, pričom položky z rozpočtu predloženého uchádzačom v cenovej ponuke sa musia množstevne a vecne zhodovať s položkami rozpočtu/rozpočtov poskytnutých verejným obstarávateľom v prílohe č. 2 týchto súťažných podkladov.

2.2. Uchádzač predloží vo svojej ponuke **vecný a časový harmonogram realizácie prác**, ktorý bude **korešpondovať s projektovou dokumentáciu a  položkovými rozpočtami**. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Časové údaje o začiatku a konci výstavby, ak sú uvedené v projektovej dokumentácii, nie sú pre uchádzača záväzné, uchádzač vypracuje vlastný harmonogram s tým, že dodrží maximálne lehoty zhotovenia v zmysle SP a ich príloh. Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Ak vecný a časový harmonogram realizácie prác nebude korešpondovať s položkovými rozpočtami (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky. Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Verejným obstarávateľom odsúhlasený harmonogram vychádzajúci z harmonogramu predloženého úspešným uchádzačom v ponuke sa stane súčasťou (prílohou) uzavretej zmluvy s úspešným uchádzačom.

2.3 V prípade, **ak uchádzač** pri spracovaní ceny predmetu zákazky **použije ekvivalentné výrobky a zariadenia**, **predloží** do ponuky aj **„Prehľad ekvivalentných materiálov, výrobkov a zariadení“** použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.

2.4. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku/materiálu resp. iný vhodný doklad alebo dokument, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v zmluve o dielo, ktorá bude uzavretá s úspešným uchádzačom. Zmluva o dielo tvorí prílohu č. 1 týchto Súťažných podkladov. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 1 týchto SP.

2. Verejný obstarávateľ považuje zmluvné podmienky uvedené v prílohe č.1 týchto SP za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky a príslušných príloh týchto Súťažných podkladov a podľa požiadaviek uvedených v zmluve o dielo (príloha týchto Súťažných podkladov).

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
3. Do ceny jednotlivých položiek je potrebné zahrnúť celkové náklady spojené so splnením predmetu zákazky a zmluvných podmienok, t. j. najmä, no nielen náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. montážne zariadenia), náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, dane a clá, bankové náklady, náklady na poistenie, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so subdodávateľmi.
4. Do ceny diela musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností a vyhotovenie všetkých dokladov potrebných v súvislosti s preberacím konaním.
5. Navrhnutá cena bude v ponuke v členení:

* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

1. Pri vypĺňaní výkazu výmer je potrebné, aby uchádzač dodržal tieto zásady:

* musí uviesť jednotkovú cenu každej položky prác, použitého materiálu a služieb uvedených v súpise položiek
* cena príslušnej položky práce, použitého materiálu alebo služby je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.

1. Jednotkové ceny z ponuky musia byť dodržané ako maximálne jednotkové ceny počas celého trvania zmluvy. Jednotkové ceny rovnakých položiek uvedených v rôznych častiach výkazu výmer musia byť rovnaké. V prípade, ak komisia na vyhodnotenie ponúk nájde rôzne jednotkové ceny na rovnaké položky vo výkaze výmer, komisia požiada uchádzača o vysvetlenie rozdielu a prípadné odstránenie nesúladu s podmienkami v súťažných podkladoch, ak to bude možné. Komisia bude nesúlad považovať za chybu v písaní a po jej prípadnom odstránení bude postupovať v súlade s výkladovým stanoviskom Úradu pre verejné obstarávanie č. 5/2016.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za predmet zákazky **v EUR s DPH**, ktorá je výsledkom vyplnenia položkových rozpočtov vypracovaných uchádzačom, v zmysle špecifikácie predmetu zákazky uvedenej v časti B. Opis predmetu zákazky a v prílohách týchto SP (porovnávací parameter – najnižšia cena).

Vyplnený rozpočet musí byť predložený ako súčasť ponuky uchádzača v elektronickej podobe vo formáte .pdf a vo formáte xls/xlsx. Neuvedenie ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Verejný obstarávateľ v zmysle § 112 ods. 6 ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

3. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač nie je povinný verejnému obstarávateľovi predložiť podľa odseku 2 písm. e) doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky z dôvodu použitia údajov z informačných systémov verejnej správy.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

1. právoplatné rozhodnutie príslušného správneho orgánu, proti ktorému nie je možné podať žalobu,
2. právoplatné rozhodnutie príslušného správneho orgánu, proti ktorému nebola podaná žaloba,
3. právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo
4. iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miest podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

**1. Uchádzač preukáže splnenie podmienky účasti podľa § 34 ods. 1 písm. b) ZVO** predložením zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa ZVO, dokladom je referencia,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna úroveň.

Verejný obstarávateľ požaduje preukázať uskutočnenie stavebných prác rovnakého alebo obdobného charakteru ako predmet zákazky (práce na výstavbe/ a/alebo prestavbe cestných mostných konštrukcií) v kumulatívnej hodnote minimálne dosahujúcej 500 000 EUR bez DPH, pričom uchádzač týmto zoznamom zároveň preukáže splnenie nasledujúcej podmienky: minimálne jeden projekt/plnenie/zmluva, ktorého predmetom bola stavebná práca rovnakého alebo podobného charakteru ako je predmet zákazky, bola realizovaná minimálne v hodnote 300 000 EUR bez DPH.

Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

**2. Uchádzač preukáže splnenie podmienky účasti podľa § 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy.

Minimálna úroveň:

* Minimálne jedna osoba vo funkcii stavbyvedúci stavby uchádzača musí spĺňať nasledovné minimálne požiadavky: -musí mať odbornú spôsobilosť na výkon činnosti stavbyvedúceho pre konštrukcie inžinierskych stavieb, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať odbornú prax súvisiacu s predmetom zákazky (práce na výstavbe/ a/alebo prestavbe cestných mostných konštrukcií) v dĺžke minimálne 3 roky.

Uchádzač predloží:

* doklad o oprávnení vykonávať činnosť stavbyvedúceho pre konštrukcie inžinierskych stavieb vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia,
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti.

3. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods. 2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených   
v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením:

* jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie alebo
* v zmysle § 114 ods. 1 ZVO čestného vyhlásenia, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil (Príloha č. „H“ SP).

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju α, uvedeného v oddiely IV. jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** Podlimitná zákazka bez využitia elektronického trhoviska.

**Druh zákazky:** Stavebná práca.

**Predmet zákazky:** Most cez Hron na ceste III/2379 ev.č. 2379-4 Nemecká

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Tel. a E-mail:** *(vyplní uchádzač)*

**Návrh uchádzača na plnenie kritéria (vyplní uchádzač)**

*Pozn.: Uchádzačom uvedená cena musí vychádzať z ocenených položkových rozpočtov, ktoré sú prílohou týchto Súťažných podkladov.*

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritéria): ...................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za celý predmet zákazky v EUR s DPH*” sumu zo stĺpca „*Celková cena za celý predmet zákazky *v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za celý predmet zákazky v EUR s DPH*” rovnakú sumu ako uviedol v stĺpci „*Celková cena za celý predmet zákazky *v EUR bez DPH“.***

***V prípade, ak je uchádzač zahraničnou osobou, uvedie v stĺpci „*Celková cena za celý predmet zákazky v EUR s DPH*” sumu zo stĺpca „*Celková cena za celý predmet zákazky *v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

**H. ČESTNÉ VYHLÁSENIE K PREUKÁZANIU PODMIENOK ÚČASTI**

**podľa ust. §114 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

**Postup verejného obstarávania:** Podlimitná zákazka bez využitia elektronického trhoviska.

**Druh zákazky:** Stavebná práca.

**Predmet zákazky:** Most cez Hron na ceste III/2379 ev.č. 2379-4 Nemecká

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Tel. a E-mail:** *(vyplní uchádzač)*

Dolu podpísaný zástupca uchádzača týmto čestne vyhlasujeme, že spĺňame všetky podmienky účasti osobného postavenia ako aj technickej a odbornej spôsobilosti uvedené vo výzve ako aj v súťažných podkladoch určených verejným obstarávateľom.

Na požiadanie verejného obstarávateľa poskytneme požadované doklady, ktoré čestným vyhlásením nahrádzame.

Ako uchádzač **môžeme** podľa ust. § 114 ods. 1 veta druhá ZVO uviesť aj informácie o dokladoch, ktoré sú priamo a bezodplatne prístupné v elektronických databázach: https://...........................

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka